حضرت انسؓ کا سن 8،9 سال کا تھا کہ مدینہ میں اسلام کی صدا بلند ہوئی ، بنو نجار نے قبول اسلام میں جو پیش دستی کی تھی اس کا اثر یہ تھا کہ اس قبیلہ کے اکثر افراد آنحضرتﷺ کے مدینہ تشریف لانے سے قبل توحید ورسالت کے علمبردار ہو چکے تھے ، حضرت انسؓ بن مالک کی والدہ ( ام سُلیمؓ ) نے بھی عقبہ ثانیہ سے پیشتر دین اسلام اختیار کر لیا تھا اور جیسا کہ ابھی اوپر گذر چکا ہے کہ ان کے والد بت پرست تھے وہ بیوی کے اسلام پر برہم ہو کر شام چلے گئے تھے ،ادھر ام سلیم رضی اللہ عنہا نے ابو طلحہ سے اس شرط پر نکاح کر لیا کہ وہ بھی مذہب اسلام قبول کریں ؛
Entity: بنو نجار — Type: /ethnicity